PATVIRTINTA

Viešųjų pirkimų komisijos

2025-11-13 protokolu Nr. 25VPK-3618

**VILNIAUS UNIVERSITEETO LIGONINĖ SANTAROS KLINIKOS**

**SPECIALIOSIOS PIRKIMO SĄLYGOS**

# „Tarnybinių stočių elektros tiekimo patikimumo užtikrinimo priemonės (nenutrūkstami maitinimo šaltiniai), 10505”

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti tarnybinių stočių elektros tiekimo patikimumo užtikrinimo priemones (nenutrūkstamus maitinimo šaltinius) (toliau - prekė).

2. PO vykdo tarptautinį pirkimą atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas Rasa Sidaravičienė, tel. Nr. +370 52365106, faksas +370 52365111, el. pašto adresas: rasa.sidaraviciene@santa.lt.

5. Pirkimo objektas – tarnybinių stočių elektros tiekimo patikimumo užtikrinimo priemonės. Elektros tiekimą užtikrina du nepriklausomi įvadai (II elektros tiekimo kategorija). Pagrindinė priemonė energijos tiekimo patikimumui užtikrinti yra nepertraukiamo maitinimo šaltiniai (UPS). Siekiama modernizuoti tarnybinių stočių elektros tiekimą įrengiant naujus UPS įrenginius, rankinius apėjimo šuntus, kabelines linijas ir spintas bei suformuojant karštų/šaltų zonų izoliaciją.

6. Pirkimas skaidomas į 2 pirkimo dalis.

7. Reikalavimai pirkimo objektui nurodyti SPS 1 priede „Techninė specifikacija“ ir SPS 2 priede „Viešojo pirkimo-pardavimo sutarties projektas“.

***Pastaba.*** *Techninėje specifikacijoje ar kituose dokumentuose galimai nurodyti medžiagų / įrangos gamintojai ar prekių ženklai / pavadinimai yra informacinio pobūdžio, tiekėjas nėra įpareigotas siūlyti ir / ar naudoti šiuos gaminius, gali būti siūlomi / naudojami lygiaverčiai produktai ir / ar medžiagos. Medžiagos, konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“; jei techninėje specifikacijoje ar kituose dokumentuose galimai nurodyta standartai, techniniai liudijimai ar bendrosios techninės specifikacijos, tai laikomasi tokios pirmumo tvarkos: pirmiausia nurodomas Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos arba, jeigu tokių nėra, – nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su sąmatų apskaičiavimu ir vykdymu bei prekių naudojimu, kiekviena nuoroda turi būti suprantama kartu su žodžiais „arba lygiavertis“.* *Tiekėjas, siūlantis lygiavertę prekę / paslaugą privalo patikimomis priemonėmis įrodyti, kad siūloma prekė yra lygiavertė ir pilnai atitinka techninėje specifikacijoje keliamus reikalavimus, įrodantys dokumentai turi būti pateikti kartu su pasiūlymu.*

|  |  |  |
| --- | --- | --- |
| **Eil.**  **Nr.** | **Techninės specifikacijos reikalavimas dėl**  **Viešųjų pirkimų įstatymo (toliau – VPĮ)**  **37 str. 9 d. nuostatų** | **Įrodantys dokumentai** |
| 7.1 | Pirkimo objekto BVPŽ kodai 31154000-0 (Nenutrūkstamojo maitinimo šaltiniai); 32522000-8; 32523000-5, kurie įeina į BVPŽ kodą 3252XXX-X, (Įvairi telekomunikacijų įranga, išskyrus 32521000-1 telekomunikacijų kabelius), nurodytus Viešųjų pirkimų įstatymo 92 straipsnio 13 dalyje numatytame sąraše, todėl laikoma, kad prekės ar paslaugos kelia grėsmę nacionaliniam saugumui, kai: 1) prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) šio įstatymo 92 straipsnio 14 dalyje numatytame sąraše nurodytose valstybėse ar teritorijose;  2) paslaugų teikimas būtų vykdomas iš šio įstatymo 92 straipsnio 14 dalyje numatytame sąraše nurodytų valstybių ar teritorijų.  ***Reikalavimas taikomas 1 ir 2 pirkimo dalims***  *(Viešųjų pirkimų įstatymo 37 str. 9 d., LR vyriausybės 2022-03-30 nutarimas Nr. 280 „Dėl LR viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo (aktualia redakcija))* | Perkančioji organizacija, tikrindama pasiūlymo atitiktį šio įstatymo 37 straipsnio 9 dalies reikalavimams, iš tiekėjo reikalauja pateikti Viešųjų pirkimų tarnybos nustatytos formos atitikties deklaraciją (SPS priedas Nr. 5, **pateikiama kartu su pasiūlymu**), o iš ekonomiškai naudingiausią pasiūlymą pateikusio tiekėjo – užpildytą SPS priedą Nr.6 „Informacija apie tiekėją“ ir vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.  *(Viešųjų pirkimų įstatymo 39  str. 3 d.)* |

8. Tiekėjo įsipareigojimų įvykdymo vieta yra Santariškių g. 5, Vilnius.

9. EBVPD pildomas pagal SPS 3 priede pateiktą failą/šabloną.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3 sk.

11. Tiekėjas, dalyvaujantis pirkime, turi atitikti kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų:

|  |  |  |
| --- | --- | --- |
| **Eil. Nr.** | **Kvalifikacijos reikalavimai pagal Viešųjų pirkimų įstatymo 47 str. 9 d. nuostatas** | **Įrodantys dokumentai** |
| 11.1. | Pirkimo objekto BVPŽ kodai 31154000-0 (Nenutrūkstamojo maitinimo šaltiniai); 32522000-8; 32523000-5, kurie įeina į BVPŽ kodą 3252XXX-X, (Įvairi telekomunikacijų įranga, išskyrus 32521000-1 telekomunikacijų kabelius), nurodytus Viešųjų pirkimų įstatymo 92 straipsnio 13 dalyje numatytame sąraše, todėl laikoma, kad tiekėjas turi interesų, galinčių kelti grėsmę nacionaliniam saugumui, ir draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) šio įstatymo 92 straipsnio 14 dalyje numatytame sąraše nurodytose valstybėse ar teritorijose.  *(Viešųjų pirkimų įstatymo 47 str. 9 d., LR vyriausybės 2022-03-30 nutarimas Nr. 280 „Dėl LR viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo (aktualia redakcija))*  ***Reikalavimas taikomas 1 ir 2 pirkimo dalims*** | Perkančioji organizacija, tikrindama paraiškos ar pasiūlymo atitiktį šio įstatymo 47 straipsnio 9 dalies reikalavimams, iš tiekėjo reikalauja pateikti Viešųjų pirkimų tarnybos nustatytos formos atitikties deklaraciją (SPS priedas Nr. 5, **pateikiama kartu su pasiūlymu**), o iš ekonomiškai naudingiausią pasiūlymą pateikusio tiekėjo – užpildytą SPS priedą Nr.6 „Informacija apie tiekėją“ ir vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus. Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.  *Viešųjų pirkimų įstatymo 51 str. 12 d.)* |

|  |  |  |
| --- | --- | --- |
| **Eil. Nr.** | **Reikalavimas** | **Atitikimą reikalavimui įrodantys dokumentai** |
| 11.2 | Tiekėjas per pastaruosius 3 metus iki pasiūlymo (paraiškos) pateikimo termino pabaigos, o jeigu tiekėjas įregistruotas vėliau, per laiką nuo tiekėjo registracijos dienos, turi būti tinkamai atlikęs tarnybinių stočių elektros tiekimo patikimumo užtikrinimo priemonių (nenutrūkstamų maitinimo šaltinių) tiekimą ir įdiegimą pagal sutartį (-is). Įvykdytos (-ų) sutarties (-ių) vertė turi būti ne mažesnė nei 18 335,00 Eur be PVM. Galutinį rezultatą tiekėjas gali būti pasiekęs pagal vieną ar kelias sutartis, sudarytas dėl to paties objekto.  ***Reikalavimas taikomas 1-ai pirkimo daliai*** | Turi būti pateikta Tiekėjo pažyma, kurioje yra sutarčių, atitinkančių reikalavimus, sąrašas, nurodant pirkimo objekto pavadinimą, sutarties terminą, sutarties vertę, užsakovo pavadinimą, jo adresą ir kontaktinius duomenis.  Perkančioji organizacija, norėdama įsitikinti arba siekdama pasitikslinti pateiktą informaciją, atskiru prašymu gali paprašyti pateikti įvykdytų ar vykdomų sutarčių kopijas arba išrašus iš sutarčių bei projekto objektą apibūdinančius dokumentus (pvz., techninę užduotį). Perkančioji organizacija, siekdama patikslinti informaciją apie įvykdytą ar vykdomą sutartį, pasilieka teisę susisiekti su tiekėjo nurodytu užsakovo atstovu. |
| 11.3 | Tiekėjas turi teisę verstis šia veikla:  vykdyti elektros tinklo ir įrenginių iki 1000 V įtampos įrengimo darbus.  ***Reikalavimas taikomas 1 ir 2 pirkimo dalims*** | Pateikiama Valstybinės energetikos reguliavimo tarybos išduoto atestato vykdyti Elektros tinklo ir įrenginių iki 1000V įtampos įrengimo darbus kopija. Atestatas turi galioti iki sutarties vykdymo pabaigos numatyto termino.  Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.  Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytusreikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |
| 11.4. | Tiekėjas pirkimo sutarties vykdymui turi paskirti ne mažiau kaip 1 (vieną) specialistą - Darbų vadovą, kuris turi atitikti šiuos reikalavimus:  turi būti atestuotas vadovauti ir (ar) vykdyti iki 1000V įtampos elektros objektų ir įrenginių įrengimo (montavimo) darbus.  ***Reikalavimas taikomas 1 ir 2 pirkimo dalims*** | Pateikiami dokumentai:  1) siūlomo specialisto Valstybinės energetikos reguliavimo tarybos išduoto (-ų) atestatų / sertifikatų, pagrindžiančių reikalaujamą kvalifikaciją, kopijos;  2) jeigu specialistas nėra tiekėjo darbuotojas, pateikiamas specialisto pasirašytas sutikimas teikti paslaugas, jeigu tiekėjas laimės viešąjį pirkimą ir bus pasirašyta pirkimo sutartis.  Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.  Teikėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.  Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytusreikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos. |

Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Pirkime nereikalaujama pateikti pirkimo objekto pavyzdžių kaip prekių egzistavimo bei kokybės charakteristikų įrodymo.

15. PO atsako į CVPIS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO rengti susitikimų su tiekėjais neketina.

18. Perkančioji organizacija ekonomiškai naudingiausią pasiūlymą išrenka pagal mažiausią kainą.

|  |  |  |
| --- | --- | --- |
| Pirkimo dalies Nr. | Pirkimo dalies pavadinimas | Maksimali pasiūlymo  (vertinamoji) kaina Eur su PVM |
| 1 | Elektros vidaus tinklų modernizavimas su nepertraukiamo maitinimo šaltinių įrangos montavimu | 73 950,00 |
| 2 | Komutacinių spintų ir šaltosios zonos formavimo įranga bei įrengimo darbai | 20 000,00 |

*Pastaba****.*** *PO kaina suplanuota taikant 21% PVM tarifą, Tais atvejais, kai tiekėjas teikia pasiūlymą ir taiko kitokį nei PO suplanuotas PVM tarifas, tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių taikomas jo pasirinktas PVM tarifas. Atmesdama pasiūlymus dėl per didelės pasiūlymo kainos, PO vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises).*

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 4 priede “Pasiūlymo forma”. Pasiūlymo dokumentams turi būti suteikti pavadinimai ir visi pasiūlymo dokumentai turi būti pateikiami viename suglaudintame aplanke (naudojant ZIP). Jei vienu kvalifikuotu elektroniniu parašu (atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) pasirašomas visas pasiūlymas (t. y. visi pasiūlymo dokumentai, taip pat ir EBVPD), atskirai EBVPD pasirašyti nereikia. Jeigu pasiūlymas ir / ar EBVPD pasirašomas tiekėjo įgalioto asmens, kartu su pasiūlymu turi būti pateiktas įgaliojimas (originalas arba tinkamai patvirtinta kopija) asmeniui pasirašyti pasiūlymą.

21. Perkančioji organizacija prekių naudojantis Centrinės perkančiosios organizacijos (toliau – CPO LT) elektroniniu katalogu neperka, nes CPO kataloge prekių nėra.

22. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4. papunktį.

23. Dėl šio pirkimo nebuvo vykdoma rinkos konsultacija.

SPS priedai:

1. „Techninė specifikacija“.

2. „Viešojo pirkimo sutarties projektas“.

3.“EBVPD failas/šablonas“.

4. “Pasiūlymo forma”.

5. „Nacionalinio saugumo atitikties reikalavimų deklaracija“.

6. „Informacija apie tiekėją“.

7. „Sutarčių sąrašas“